Zhantas/Cleaned-Uzbek_Wikipedia huggingface dataset:
Ali an-Nusiy

Ali ibn Muhammad an-Nusiy — faqih bo‘lgan. U ulamolardan, ulamolar ham undan hadis rivoyat qilganlar. Milodiy 1019-yildan (hijriy 410-yil) keyin vafot etgan.
Abu Aruba

Abu Aruba ( — Abu Aruba al-Husayn ibn Muhammad ibn Mavdud al-Harroniy) — muhaddis, adib, muarrix.

As-Sulamiy va al-Jazariy nisbalari bilan ham zikr qilinadi. 850-851-yil (hijriy 236-yil)da hadis ilmidan tahsil ola boshlagan.

 Taʼlimi 
Al-Jazira, Damashq va Iroq kabi mamlakatlarga safar qilib, Muhammad ibn Horis ar-Rofiqiy, Ismoil al-Fazoriy, Abduljabbor ibn Alo, Muhammad ibn Saʼid al-Ansoriy, Abu Yusuf as-Saydaloniy, Muhammad ibn Zanbur al-Makkiy, Amr ibn Usmon al-Himsiy, Abu Nuaym al-Halabiy va boshqa muhaddislardan ilm o‘rgangan. Abu Arubadan Ibn Hibbon, Ibn Adiy, Ibn as-Sunniy, Abu-sh-Shayx, Hokim al-Kabir, Abu Muslim Abdurrahmon al-Bag‘dodiy kabi taniqli muhaddislar hadis rivoyat qilganlar.

Ibn Adiy Abu Aruba hadis va muhaddislarni yaxshi bilgani va u harronliklarning muftiysi bo‘lganini aytadi. Al-Hokim al-Kabir esa, uni o‘zi ko‘rgan muhaddislar ichida eng ishonch­lisi, hofizasi eng yaxshilaridan biri, hadisdan tashqari fiqh va kalom ilmini ham yaxshi bilgan olim sifatida zikr qiladi. Ibn Asokir uni shia ekanini taʼkidlab, umaviylarga qarshi bo‘lganini aytgan. Az-Zahabiy bu daʼvoning asossiz ekanini taʼkidlaydi.

 Vafoti 
Abu Aruba to‘qson olti yoshda olamdan o‘tgan.

 

 „At-Tabaqāt“. Mazkur asar „At-Tarӣx“ nomi bilan ham zikr qilinadi.
 „Al-Amsāl as-sāira ’an Rasӯlillah“.
 „Ahādӣs Abӯ Arӯba al-Harrānӣ“.
 „Hadӣs“.
 „Al-Jazӣra“ yoki „Tarӣx“ va „Tarӣx Harrān“ nomlari bilan ham zikr qilingan.
 „Al-Avāil“.
 „Hadӣs al-jazariyyӣn“.
 „Kitāb al-ahkām“.
 „Kitāb shavāhid ash-shi’r“ va boshqalar.

 

 Ibn Adiy. Al-Kāmil. I, 147; 
 Ibn an-Nadim. Al-Fihrist. 286; 
 Yoqut Hamaviy. Mu’jam. II, 236; 
 Az-Zahabiy. Siyar. XIV, 510-512; 
 Az-Zahabiy. Tazkira al-huffāz. II, 774-775; 
 Yofi’iy. Mir’āt al-jinān. II, 277; 
 Hoji Xalifa. Kashf az-zunӯn. I, 163, 280; 
 Ibn Hajar. Al-Isāba, III, 1235; 
 Ibn al-Imod. Shazarāt az-zahab. II, 279; 
 Kahhola. Mu’jam al-muallifӣn. IV, 60; 
 Sezgin. GAS. I, 176; 
 F. Rosenthal. „Abū ʿArūba“. EI2 (Fr.). I, 109; 
 M. Yaşar Kandemir. „Ebû Arûbe“. TDV İA. — İstanbul: 1994. X, 99.
Ali an-Nuriy

Al-Hasan ibn Ali ibn Ahmad ibn al-Hasan ibn Ismoil ibn Dovud ad-Dodiy an-Nuriy – ulamolar undan hadis rivoyat qilganlar. Milodiy 1059-yil (hijriy 451-yilda) tugʻilgan, milodiy 1124-yilda (hijriy 518-yilda) esa vafot etgan.
Ali al-Yoniy

Ali ibn Abdurrahmon ibn Ibrohim ibn Mahmud Mujohid ibn Xalaf ibn Yona ibn Kilob al-Muhmudiy al-Yoniy – Omuli Jayhunning hukumatida faoliyat olib borgan, Samarqand va Buxoroda fiqh ilmini o‘zlashtirgan. U ulamolardan, ulamolar ham undan hadis rivoyat qilgan. Milodiy 1005—1006-yillar oraligʻi (hijriy 396-yil, zulhijja oyida) vafot etgan.
Ali al-Validiy

Ali ibn Muhammad Ali ibn Muhammad ibn Dovud ibn al-Valid ibn Abdulloh ibn Ubaydulloh al-Valid al-Bazzor al-Buxoriy al-Validiy — u ulamolardan, ulamolar ham undan hadis rivoyat qilganlar. Milodiy 1040-yildan (hijriy 432-yil) keyin vafot etgan.
Ali az-Zanjoniy (1842-yil vafot etgan)

Ali Naqi az-Zanjoniy, al-Asfahoniy — fozil va bir necha asarlar muallifi bo‘lgan. U milodiy 1842-yilda (hijriy 1258-yilda) vafot etgan.
Abu-l-Asbagʻ Abdulaziz al-­Andalusiy

Abu-l-Asbagʻ Abdulaziz al-­Andalusiy ( — Abu-l-Asbag‘ Abdulaziz ibn Abdulmalik ibn Nasr al-Andalusiy al-Hofiz al-Umaviy) — hadis hofizi.

Andalusiyaning Qurtuba (Kordova) shahridan yeti­shib chiqqan Abu-l-Asbag‘ Abdulaziz al-Andalusiy 941-yil (hiriy 328-yil)da Andalus olimlarining suhbatida bo‘lib, ulardan hadis eshitadi.

 Hadis ilmi 
So‘ng hadis ilmi talabida mashriq va mag‘rib yurtlariga safarga chiqib, Misr­da Yunus ibn Abdulaʼlo, Ahmad ibn Abdurrahmon ibn Vahb va ularning safdoshlaridan, Shomda Hishom ibn Ammor, Muhammad ibn Aziz al-Ayliy, ularning safdoshlari va boshqa ko‘plab olimlardan taʼlim oladi. 954-yil (hijriy 341-yil)da Kufa, keyin Isfahonda bo‘lib, 954-yil (hijriy 342-yilramazon oyi) yanvar oyida Isfahondan Nishopurga keladi va u yerda 958-yil (hijriy 345-yil)ga qadar yashaydi. Keyin Marvga, undan Buxoroga kelib, u yerda Ibn Xanabdan, so‘ng Kushoniyada Ali ibn Muhtoj va Abu Yaʼlo an-Nasafiylardan tahsil oladi. Shoshga, u yerdan Isfijobga borib, olimlardan ko‘plab hadis yozib oladi. Safari yakunida olim Buxoroni vatan tutib, hayo­tining so‘nggi yillarini o‘sha yerda o‘tkazadi.

 Hadislari 
Abu-l-Asbagʻ Abdulaziz al-­Andalusiy Makka shahrida Abu Saʼid Ahmad ibn Muhammad ibn Ziyod al-Aʼrobiy, Bag‘dodda Abu Ali Ismoil ibn Muhammad as-Saffor, Abu Sahl Ahmad ibn Muhammad al-Qatton, Isfahonda Abu Muhammad Abdulloh ibn Muhammad al-Hofiz, Damashqda Abu-l-Hasan Xaysama ibn Sulaymon at-Tarabulusiy, Marvda Abu Ali al-Husayn ibn Muhammad as-Sag‘oniy va boshqalardan hadis eshitgan. O‘z navbatida, olimning ilmidan Ahmad ibn Abdulaziz al-Makkiy, Abu Abdulloh Muhammad ibn Abdulloh al-Hofiz va Buxoro ahllari bahramand bo‘lganlar.

 

 As-Sam’oniy. Al-Ansāb. — Haydarobod: „Doi­ra al-maʼorif al-Usmoniyya“, 1962. I, 365; 
 Abdulkarim as-Sam’oniy. Nasabnoma. — T.: „Hilol-nashr“, 2017. 14.
Anhor boʻyi koʻchasi (Toshkent)

Anhor boʻyi koʻchasi — Shayxontohur tumani hududida. Alishaer Navoiy koʻchasi bilan Islom Karimov koʻchasi oraligʻida joylashgan. Uzunligi 0,7 km.

Anhor kanali boʻyida joylashgani uchun shu nom bilan yoʻritiladi. XX asrning 30-yillarida tashkil etilgan. Anhor koʻprigi yonidan kiriladi. Koʻcha boshida bir necha koʻp qavatli turar joy binolari mavjud. Koʻchaning qolgan qismi bogʻ-rogʻlardan iborat. Ushbu koʻcha orqali "Paxtakor" markaziy stadioni va tennis kortiga borish mumkin.

 Gallireya 

 Yana qarang 
 Toshkent koʻchalari roʻyxati

 

Turkum:Toshkent koʻchalari
Ali al-Abivardiy

Ali ibn Ahmad al-Abivardiy ash-Shofiʼiy — mutakallim bo‘lgan. U Mashhad ar-Rizaviyga kelib, shu yerda muqim istiqomat qilgan. Milodiy 1559-yilda (hijriy 966-yil) vafot etgan.

 Asarlari 
 „Isbotu-l-vojib“ („Vojibning isboti“)
 „Ravzatu-l-jinon fi-lhikmat“ („Hikmat haqidagi jannat bog‘i“)
 „ash-Shavoriq fi-l-kalom“ („Kalom ilmi haqida yorqin fikrlar“).
Muhibbulla Bobunagariy

Shoh Muhammad Muhibbulloh Babunagariy (1934-yil 15-fevralda tugʻilgan) — Bangladeshlik Devbandiy islom olimi, siyosatchi va akademik. Hefazat-e-Islam Bangladeshning uchinchi va amaldagi amiri, Al-Jamiatul Islomiya Azizul Ulum Babunagar rektori. Shuningdek, Islami Oikya Jote, Befaqul Madarisil Arabia Bangladesh va Al-Haiatul Ulya Lil-Jamiatil Qavmia Bangladeshda yetakchi lavozimlarda ishlagan. Bangladeshdagi devbandiylik harakatining kashshoflaridan biri hisoblanadi.

 Tarjimai holi 
Muhibulla 1934-yil 15-fevralda Sharqiy Bengaliyaning (hozirgi Bangladesh) Chittagong tumanidagi Fatikchxari tana shahridagi Babunagar qishlog‘ida Bengal musulmon dindor oilasida tug‘ilgan. Otasi Al-Jamiatul Islomiya Azizul Ulum Babunagar asoschisi Horun Babunagariy, onasi esa Ummi Salma edi. Babunagari 5 aka-ukaning eng kattasi edi. Otasi tomonidan bobosi Soʻfiy Azizur Rahmon Xatazariy Al-Jamiatul Ahlia Dorul Ulum Moinul Islomning asoschilaridan biri boʻlib, nasl-nasabini xalifa Abu Bakrga bogʻlagan.

 Taʼlim 
Bobunagariy otasining Al-Jamiatul Islomiya Azizul Ulum Bobunagar taʼlim muassasida 8-sinfgacha (Jamat-e-Chaharum) tahsil oldi. 9-sinfdan Hathazariydagi Al- Jamiatul Ahlia Dorul Ulum Moinul Islomda (Hidoya Avvalayn) oʻqishni davom ettirdi. Babunagari islomiy ilmlarini yanada yuqori darajada oʻrganish uchun Bengaliyani tark etib, Shimoliy Hindistondagi Dorul Ulum Deobandga oʻqishga kirdi. Babunagariy Deobanddagi oʻqishini yana 9-sinfdan (Hidaya Avvalain) boshladi. 1959-yilda institutning hadisshunoslik yoʻnalishini tamomlagan . Husayn Ahmad Madaniydan „Hidoya Oxirayn“, Sayid Faxruddin Ahmaddan „Sahih al-Buxoriy“, Ibrohim Balyaviydan Sahih Muslim va Jomiy at-Termiziy, Faxrul Hasandan Sunan Abu Dovud boʻyicha taʼlim olganSalihi, Azgar (2019), মাওলানা শাহ মুহিব্বুল্লাহ বাবুনগরী Mawlana Shah Muhibbullah Babunagari.

 Karyera 
Oʻqishdan soʻng Bengaliyaga qaytgan Babunagariy Al-Jamiatul Islamiah Azizul Ulum Babunagarda dars bera boshladi va keyinchalik direktor oʻrinbosari boʻldi.

2020-yil 15-noyabrda Hefazat-e-Islam Bangladeshning bosh maslahatchisi etib saylandi. Bungacha ushbu tashkilot vitse-prezident boʻlgan.

 Siyosat 
Charmonai Pir Fazlul Karim hayotlik davrida Islomiy Andolan Bangladesh Prezidiumi aʼzosi edi. Fazlul Haq Aminiy hayotlik davrida Islomiy Oikya Jote va Islom qonunlarini tatbiq qilish qoʻmitasi bilan ishlagan. Keyinchalik Islomi Oikya Jote vitse-prezidenti etib saylandi. 2018-yilda Islomi Oikya Jotedan isteʼfoga chiqqan. Hozirda hech qanday siyosiy partiyaga bevosita aloqador emas.

 Oila 
Babunagariy 3 oʻgʻil va 6 qizning otasi. 

 Yana qarang 

 Shoh Ahmad Shafi
 Junaid Babunagariy

 

 

 
 

Turkum:Yashayotgan insonlar
Turkum:Hanafiylar
Turkum:Deobandiylar
Turkum:1935-yilda tugʻilganlar
Ali Akbar al-Ardabiliy

Ali Akbar ibn Muhsin al-Ardabiliy — olim. Vilodiy 1853-yilda (hijriy 1269-yil) tugʻilgan. Dastlabki taʼlimni o‘z yurtida olgach, Iroqqa borgan. U yerda Habibulloh ar-Rushtiy va boshqalarga shogird tushib, ilm o‘rgangan. So‘ngra Ardabilga qaytib borgan. Ardabilda fiqh, usul, hadis, kalom va ilm-fanning boshqa sohalari bo‘yicha yirik olim sifatida eʼtirof etilib, katta shuhrat qozongan. Milodiy 1935-yilda (hijriy 1354-yil) tugʻilgan.
 Asarlari 
 „Risolatu avomili-n-nos“ („Odamlarning omillari haqidagi risola“)
 „Baʼs va nushur“ („Qayta tiklash va nomutanosiblik“)
 „Fathu-l-ulum“ („Ilmlarning fath etilishi“)
 „Kayfiyatu-t-taʼlim va-t-taʼallum li dini-l-islom“ („Islom dinini o‘rganish va o‘qitish yo‘llari“) va hokazo.
Abu Aqiyl al-Ansoriy

Abu Aqiyl al-Ansoriy ( — Abu Aqiyl Abdurrahmon ibn Abdulloh ibn Saʼlaba al-Balaviy) — sahoba.

 Hayoti va faoliyati 
Quzoa qabilasining Baliy urug‘iga mansub. Muhammad|Payg‘ambar Islomdan avvalgi Abduluzzo ismini Abdurrahmon deb o‘zgartirgan. „Aduvv al-avson“ (butlar dushmani) nomi bilan ham zikr qilinadi. Abu Aqiyl al-Ansoriy Badr, Uhud va boshqa barcha g‘azotlarda Payg‘ambar bilan birga bo‘lgan. Savodli bo‘lgani uchun kotiblik qilgani ham rivoyat qilinadi. Abu Aqiyl al-Ansoriy soxta payg‘ambar Musaylamaga qarshi Yamoma jangida shahid bo‘lgan.

Abu Aqiyl al-Ansoriy kunya va nisbasi bilan mashhur yana boshqa bir sahoba bo‘lgan. Ismi Hab­hob yoki Hashos yo Hubob ekani aytilgan ushbu shaxs „Sohib as-soʻ“ laqabi bilan tanilgan. Bunga sabab Payg‘ambar musulmonlarni Alloh yo‘lida mollarini sarflashga chaqirganlarida, o‘zi faqir yashagan Habhob tuni bilan ishlab ikki o‘lchov (soʻ) xurmo topib keladi. Ulardan birini o‘z oilasiga qoldirib, boshqasini Payg‘ambarga olib borgan va Ul Zotning duosini oladi. Biroq munofiqlar u bajargan xizmatga Allohning ehtiyoji yo‘qligini aytib, xizmatini kamsitadilar. Mazkur voqea­ga javoban kuchlari yetganicha sadaqa bergan moʻminlarni ayblab, masxara qilganlar azobga uchrashi haqida oyat nozil bo‘lgan. Payg‘ambar bilan Abu Aqiyl al-Ansoriy birga yo‘lga chiqqanida ilon chaqib oladi va unga Amr ibn Hazm ruqiya (dam solish) qilgan. Baʼzi da ismi o‘xshash Abu Aqiyl al-Balaviyning biografiyasida ham mazkur voqea keltirilgan va u ham „Sohib as-soʻ“ nomi bilan atalgani aytilgan. Shuningdek, yuqorida keltirilgan va boshqa shu kabi oyatlar tafsirida ham Payg‘ambarning mazkur daʼvatlariga turli xil o‘lchovda ehson qilish bilan javob bergan sahobalar haqida so‘z boradi.

Uning ismlari borasida turli taxminlar aytilgan. Ulardan Abdurrahmon ibn Bayhon, Abdurrahmon ibn Sayhon, Abdulloh ibn Abdurrahmon ibn Saʼlaba, Rifoʻa ibn Sahl va boshqalar.

 

 Al-Voqidiy. Al-Mag‘āzӣ. I, 161; 
 Ibn Hishom. As-Sӣra. II, 690; 
 At-Tabariy. Jāmi’ al-ba­yān. X, 123-124; 
 Ibn al-Asir. Usd al-g‘āba. I, 438; III, 458-459; IV, 219; 
 Ibn Hajar. Al-Isāba. II, 402, 407; IV, 136; 
 Mûcteba Uğur. „Ebû Akil el-Ensârî“. TDV İA. — İstanbul: 1994. X, 88.
Ali at-Tabriziy al-Ardabiliy

Ali ibn Abdulloh ibn Abul Hasan al-Ardabiliy at-Tabriziy ash-Shofiʼiy (Tojuddin, Abul Hasan) — tafsir, hadis, fiqh, usul, arifmetika, geometriya, kalom, grammatika va tabobat kabi ilm-fanning turli sohalarida faoliyat ko‘rsatgan shofiʼiy olim. Milodiy 1278-yilda (hijriy 677-yil) tugʻilgan. Tabrizda istiqomat qilgan. Avval Bag‘dodga, so‘ngra Makkaga borib hoji bo‘lgan. Shundan so‘ng Misrga borgan. Bu yerda bir jamoadan hadis eshitgan va ko‘plab hadis kitoblarini qo‘lga kiritgan. Odamlarni ilm-fanning usul, fiqh, grammatika, tafsir, ritorika, mantiq, jadal, faroiz, matematika, geometriya, algebra kabi sohalari bilan shug‘ullantirgan. „Hisomiya“ madrasasida dars bergan va to‘garaklar ochgan. Talabalarining safi kengayib borgan, odamlar esa murakkab savollarni undan so‘rab bilib olganlar. Tafsir, hadis, usul va maʼqul kabi ilm sohalari bo‘yicha asarlar tasnif etgan. Keyinchalik Shahrizo‘r, Sultoniya va Marog‘aga safar qilgan. Undan keyin Bag‘dodga, u yerdan Makkaga, so‘ngra Tayiba (Yasrib)ga borgan. Shundan so‘ng milodiy 1322-yilda Qohiraga kirib borgan va shu yerda 1345-yil ramazon oyida vafot etgan.

 Asarlari 
 „Hoshiya ala sharhi-l-hoviyis-sag‘iyr li-l-Qazviniy fi furuʼi-l-fiqhi-sh-shofiʼiy“ (Shofiʼiy fiqhning sohalari haqidagi Qazviniyning „Sharhu-l-hoviyi-s-sag‘iyr“ asariga hoshiya-izoh")
 „Mabsutu-l-ahkom fi tasʼhihi ma yataallaqu bi-l-kalim va-l-kalom min sharhi kofiyati ibn al-Hojib“ ("Ibn al-Hojib qalamiga mansub „Sharhu kofiya“dagi jumlalar va iboralarga tegishli tuzatishlar kiritish haqida batafsil bayon qilingan hukmlar")
 „Muxtasaru ulumi-l-hadis“ li ibn as-Saloh" (Ibn as-Saloh qalamiga mansub „Ulumu-l-hadis“ kitobining qisqartirilgan shakli")
 „at-Tazkira fi-l-hisob“ („Arifmetikaga oid tazkira“).
Ali al-Abivardiy (faylasuf)

Ali ibn Isʼhoq al-Abivardiy al-Xovuroniy (Avhaduddin) — shoir va faylasuf bo‘lgan. Milodiy 1156-yilda (hijriy 551-yil) tugʻilgan.

 Asarlari 
 „al-Bishorotu fi sharhi-l-ishorot“ (Ibn Sinoning „Sharhu-l-ishorot“ asari haqidagi bashoratlar")
 „Devoni sheʼr“ („Devon“).
Arpapoya koʻchasi (Toshkent)

Arpapoya koʻchasi — Chilonzor tumani hududida. Beshyogʻoch maydonidan kiriladi. Avval uzun koʻcha boʻlgan, ayni paytda uning uzunligi 500 metr atrofida.

Koʻcha nomi 1893-yil qoʻyilgan. Koʻcha yoʻnalishida Muqimiy nomidagi oʻzbek musiqali drama teatri, Gʻafur Gʻulom uy-muzeyi va 5-chi sonli shahar yuqumli kasalliklar shifoxonasi mavjud. Koʻcha yonidan Anhor kanali oqib utadi. Yaqinida „Beshyogʻoch“ bozori, Beshyogʻoch maydoni, avtoboshbekat, Oʻzbekiston milliy bogʻi (hozirgi Magic sity), dorixona va savdo majmualari bor.

 Yana qarang 
 Toshkent koʻchalari roʻyxati

 

Turkum:Toshkent koʻchalari
Ali al-Omuliy

Ali ibn Ahmad ibn al-Husayn al-Husayniy al-Alaviy, („Mumtozu-l-ulamo“ — „Ulamolarning sarasi“ (Abul Hasan) laqabi bilan mashhur) — faqih. Kelib chiqishi jihatidan Omulga mansub bo‘lgan imom. Maʼlum bir muddat Karbaloda istiqomat qilib, u yerdagi ulamolardan ilm o‘rgangan. Milodiy 1881-yilda (hijriy 1298-yil) tugʻilgan, milodiy 1937-yilda (hijriy 1355-yil) vafot etgan.
 Asarlari 
 „Kitob fi-l-fatovo“ („Fatvolar haqidagi kitob“)
 „Rasoil fi-l-ijtihod va isboti-n-nubuvvati va-l-imomat“ („Ijtihod, payg‘ambarlik va imomlikni isbotlash haqidagi risolalar“).
Abu Ahmad ibn Jahsh

Abu Ahmad ibn Jahsh ( — Abu Ahmad Abdulloh ibn Jahsh ibn Riyob al-Asadiy) — sahoba.

 Hayoti va faoliyati 
Ismi Abdulloh yoki Abd, Ubaydulloh uning ukasidir. Abu Ahmad kunyasi bilan mashhur bo‘lgan. Onasi — Rasulullohning xolalari Umayma bint Abdulmuttalib. Azvoji mutahharalardan Zaynab bint Jahshning ukasi. Abu Ahmad ibn Jahsh ukalari Abdulloh va Ubaydulloh bilan birga Payg‘ambar Dor al-Arqamda yashirinishlaridan avval musulmon bo‘lgan va ular Habashis­tonga hijrat qilganlar. Baʼzi da uning Habashiston hij­ratida qatnashmagani zikr qilingan. Ukasi Ubaydulloh u yerda nasroniylikni qabul qilganidan so‘ng, Rasululloh uning xotini Ummu Habiba bint Abu Sufyonga uylanib, uni o‘z himoya­lariga oladilar.

Madinaga to‘p bo‘lib hijrat qilgan Jahsh o‘g‘illarining Makkadagi uylari tamoman yopiladi. Abu Ahmad ibn Jahsh o‘z uyi Abu Sufyon tomonidan sotib olinganidan qattiq xafa bo‘lgan. Payg‘ambar Makka fathi kuni Ka’badagi murojaatlarini tamomlagach, Abu Ahmad ibn Jahsh Kaʼba ro‘parasida, tuya ustida turib uyi va boshqa masalalarda Makka mushriklari tomonidan qilingan haqsizliklar hisobini so‘raydi. Payg‘ambar Usmon ibn Affonning qulog‘iga baʼzi narsalarni aytadilar, u Abu Ahmad ibn Jahshning yoniga kelib, Payg‘ambarning gap­larini yetkazadi. Umayma bint Abdulmuttalib darhol tuyasidan tushib, boshqa musulmonlar yoniga o‘tiradi. U vafotiga qadar bu mavzuda boshqa biror kishiga gapirmagan. Payg‘ambarning mazkur ovozsiz tarbiyalarida uning uyi o‘rniga unga jannatdan bir uy berilishi aytilgani rivoyat qilinadi.

Abu Ahmad ibn Jahsh Foria bint Abu Sufyon bilan nikohlanadi. Keyinchalik ko‘r bo‘lib qolgan Abu Ahmad ibn Jahsh, Makkaning har bir qarichini yaxshi bilgani bois, shaharda yolg‘iz kezib yura olgan. Xalq orasida sevimli bo‘lganidan, atrofida shoirlar to‘planib, suhbat qurar edilar.

 Vafoti 
Abu Ahmad ibn Jahshning o‘lim sanasi aniq emas. Baʼzi rivoyatlarda u opasi Zaynab bint Jahshdan avval vafot etgani aytilgan. Rivoyatlarga ko‘ra, ukalaridan biri vafot etganida Zaynab atir keltirishlarini talab qiladi hamda Alloh va oxirat kuniga ishongan ayolga eridan boshqa kishi uchun uch kundan ortiq aza tutish halol emasligi sababli shunday qilganini aytadi. Zaynab bint Jahshning ikki ukasi bo‘lib, ulardan Abdulloh Uhud jangida shahid bo‘lgani, Ubaydulloh Habashistonda nasroniy bo‘lib vafot etgani hamda ukasi Abu Ahmad ibn Jahsh 641-yil (hijriy 20-yil)da Zaynabdan avval vafot etgani taxmin qilinadi.

 

 Ibn Hishom. As-Sӣra. II, 111-112; 
 At-Tabariy. Jāmi’ al-bayān. IX, 92; 
 Ibn al-Asir. Usd al-g‘āba. VII, 61; 
 Ibn Hajar. Al-Isāba. VIII, 407; 
 Ibn Ishoq. As-Sӣra. 124; 
 Al-Voqidiy. Al-Mag‘āzӣ. II, 839-841; 
 Ibn Saʼd. At-Tabaqāt. IV, 102-103; 
 Omiriy. Bahja al-mahāfil. — Madina: 1330. I, 162; 
 Raşit Küçük. „Ebû Ahmed b. Cahş“. TDV İA.- İstanbul: 1994. X, 88.
Asadulla Xoʻjayev koʻchasi (Toshkent)

Asadulla Xoʻjayev koʻchasi — Shayxontohur tumanidagi markaziy koʻchasidan biri. Bunyodkor shoxkoʻchasi bilan Islom Karimov koʻchasi kesishmasi va Mannon Uygʻur koʻchasi oraligʻida joylashgan. Uzunligi 2,5 kilometrga yaqin. 

Oʻz davrida Toshkent shahar xoʻjaligiga katta hissa qoʻshgan Asadilla Xoʻjayev (1920-1983) nomi bilan yuritiladi. 1983-yil 3-noyabrda qoʻyilgan. Koʻcha yoʻnalishida maʼmuriy va koʻp qavatli turar joy binolari, shaxsiy uy-joylar, „Qoratosh“ mavzesi, 2 ta avtoyonilgʻi quyish shoxobchasi, „Jar“ sport majmuasi mavjud.

 Yana qarang 
 Toshkent koʻchalari roʻyxati

 

Turkum:Toshkent koʻchalari
Abu Ahmad al-Iyoziy

Abu Ahmad al-Iyoziy — hanafiy faqihi.

Abu Mansur al-Moturidiyning ustozi Abu Nasr al-Iyoziyning o‘g‘li. Al-Moturidiyning shogirdi bo‘lgan. „Dor al-­Juz­joniyya“dan yetishib chiqqan. Al­­-Mo­­turidiydan tahsil olgan va mashhur faqih darajasiga ko‘tarilgan. Abu-l-Mu’in an-Nasafiy „Tabsira al-adilla“ asarida Abu Ahmad al-Iyoziyni katta maqtovlar bilan tilga oladi.

 Iqtiboslar 
An-Nasafiyning taʼkidlashicha, Movarounnahr va Xurosonda „Sadr al-fuqaho“ unvoniga ega bo‘lgan olim Abu Hafs al-Ajaliy al-Buxoriy shunday degan: 

Lekin baʼzi olimlar Abu Ahmad al-Iyoziy haqida salbiy fikrlar ham bildirgan. Muhammad ibn Ibrohim al-Hasiriy (vafoʻeshJ 1107-yil (hijriy 500-yil) „Al-Hāvӣ fi-l-fatāvā“ nomli asarida quyidagi rivoyatni keltiradi: 

Al-Hasiriy Abu Ahmad al-Iyoziy haqida yana bir rivoyat keltirgan: 

Lekin, o‘sha qozi al-Hakim as-Samarqandiy Abu Ahmad al-Iyoziyning otasi Abu Nasr al-Iyoziyni qattiq hurmat qilgan va uni ko‘kka ko‘tarib maqtagan. Xususan, Abu-l-Mu’in an-Nasafiyning „Tabsira al-adilla“ asarida al-Hakim as-Samarqandiy Abu Nasr al-Iyoziyni quyidagicha maqtov bilan tilga olganini keltirish mumkin: 

Ibn Zakariyo ham, al-Hakim as-Samarqandiydan farqli o‘laroq, Abu-l-Mu’in an-Nasafiy kabi Abu Ahmad al-Iyoziy haqida iliq fikrlarni bildirgan va uni ibodat masalasida mujtahid olim sifatida eʼtirof etgan.

Fikrimizcha, al-Hakim as-Samarqandiyning rivoyati sahih bo‘lsa, Abu Ahmad al-Iyoziy dastlab olimlar orasida maqtalib kelingan va keyinroq tanqidga uchragan bo‘lishi mumkin. Chunki u o‘z otasi kabi juda yoshligidanoq ilmda mashhur bo‘lgan. Shuning uchun ham shuhrat va mansab­ga ruju qo‘ygan bo‘lishi mumkin. Chunki Abu Ahmad al-Iyoziyning otasi Abu Nasrni maqtab tilga olgan al-Hakim as-Samarqandiy Abu Ahmad al-Iyoziyni asossiz tanqid qilishi mantiqdan yiroqdir.

 „Dor al-Iyoziyys“ maktabi 
Abu Ahmad al-Iyoziy „Dor al-Juzjoniyya“ makta­biga muxolif ravishda „Dor al-­Iyoziyya“ nomli maktab tashkil etadi. Abu Ahmad al-Iyoziy bunday yo‘l tutishiga sabab u „Dor al-Juzjoniyya“ning asosiy vakili hi­sob­langan ustozi Abu Mansur al-Moturidiydan tazyiqqa uchragan.

 

 S. Oqilov. Abul Muin an-Nasafiy ilmiy merosi va moturidiya taʼlimoti. — T.: „Muharrir“, 2009; 
 S. Oqilov. Abu Mansur al-Moturidiy ilmiy merosi va moturidiya taʼlimoti. — T.: „Hilol-nashr“, 2017; 
 Ibn Zakariyo Yahyo ibn Ishoq. Sharh jumal usӯl ad-dӣn li-Abӣ Salama as-Samarqandӣ. — Istanbul: Sulaymoniya kutubxonasi. Qo‘lyozma. Rais al-kuttob. Inv. raqam 690; 
 Abu-l-­Mu’in Maymun ibn Muhammad an-Nasafiy. Tabsira al-adilla fӣ usӯl ad-dӣn. — Damashq: 1990-1993; 
 Muhammad ibn Ibrohim al-Hasiriy. Al-Hāvӣ fi-l-fatāvā. — Istanbul: Sulaymoniya kutubxonasi. Qo‘lyozma. Hakim o‘g‘li Ali Posho. Inv. raqam 402.
Ahmad Donish koʻchasi (Toshkent)

Ahmad Donish koʻchasi — bosh qismi Olmazor tumanida, asosiy qismi Yunusobod tumani hududida. Katta halqa yoʻli va Kichik halqa yoʻli oraligʻida joylashgan. Uzunligi 8 km atrofida.

1983-yilda Ahmad Donish nomi qoʻyilgan. Ahmad Donish koʻchasining t.y. oʻtgan qismida koʻprik, Amir Temur shoxkoʻchasi va Ustalarida yoʻloʻtkazgich bunyod etilgan. Bu yoʻloʻtkazgichlarning qurilishi Ahmad Donish koʻchasining yanada serqatnov boʻlishini taʼminlab, aholiga qulaylik yaratdi.

Koʻcha yoʻnalishida 17-sonli klinik shifoxona, „Yunusobod“, dehqon bozori va uning shoxobchapari, kiyim-kechak bozori, Yunusobod, 2-, 3-, 4-, 5-, 11-, 12-, 13-, 14-, 15-, 16-turar joy mavzelari, savdo va maishiy xizmat koʻrsatish shoxobchalari, avtobus boshbekati joylashgan.

 Yana qarang 

 Toshkent koʻchalari roʻyxati

 

Turkum:Toshkent koʻchalari
Iris (rang)

Iris gullarialt=Closeup photo of a purple iris flower|200x200pxPensilvaniyadagi Chanticleer bogʻidagi iris gulialt=A field of purple, white and blue iris flowers|200x200pxYaponiyaning Nara shahridagi Yagyu Iris bogʻialt=Closeup photo of an iris flower which is white with purple streaks|200x200px Iris laevigata
Iris turkumi 260-300 turdagi gulni oʻz ichiga oladi, ularning koʻpchiligi koʻk va binafsha rangga ega.
Iris — bu noaniq rang atamasi boʻlib, odatda koʻk-binafshadan binafsha ranggacha boʻlgan tuslarni anglatadi.

Biroq, baʼzi da u boshqa ranglarni, jumladan och koʻk, binafsha, pushti va hatto sariq (iris gulining ichki qismining rangi) tusni ifodalash uchun qoʻllanganColorCharts.org: Color names including „iris“ shows the wide range of different colors called „iris“ by various paint companies (click on the name of each paint company):.

Nom ranglarning keng spektriga ega boʻlgan iris gulidan olingan.

Iris so‘zi ingliz tilida rang nomi sifatida birinchi marta 1916-yilda qayd etilganMaerz and Paul A Dictionary of Color New York:1930 McGraw-Hill Page 195; Color Sample of Iris: Page 109 Plate 43 Color Sample B5 (Note: The shade of Iris shown in this color sample is a pale mauve-lavender color).

 

Turkum:Ranglar
Küçükyakalı (Şabanözü)

Küçükyakalı — Chanqiri viloyatining Shabanözü tumaniga qarashli qishloq.

 Tarixi 
Qishloq 1928-yildan beri shu nomga ega.

 Geografiyasi 
Qishloq Chanqiri shahar markazidan 46 kilometr uzoqlikda joylashgan. Sabanozu tumani markazidan 7km uzoqlikda. Qishloq Shabanözüning gʻarbida joylashgan boʻlib, qishloq orqali tuman markazi bilan bevosita bogʻlangan.

 Aholisi 
Qishloq aholisining yillar bo'yicha ma'lumotlari 2021 yil 327 2020 yil 335 2019 yil 354 2018 yil 594 2017 yil 272 2016 yil 274 2015 yil 259 2014 yil 266 2013 yil 296 2012 yil 263 2011 yil 264 2010 yil 272 2009 yil 249 2008 yil 272 2007 yil 255 2000 yil 289 1990 yil 495 1985 yil 649 1965 yil 846 

 

Turkum:Şabanözü tumanidagi qishloqlar
Turkum:Turkiya geografiyasiga oid chala maqolalar
Turkum:Alifbo boʻyicha aholi punktlari
Al-Xudaybiya masjidi

Ali ibn Abu Tolib masjidi — Toshkent shahrining Yashnobod tumani „Birlashgan“ mahallasida joylashgan jomeʼ masjidi.

 Tarixi 

Masjidning bunday atalishi islom tarixidagi mashhur joy nomlaridan biri Makka va Madina yoʻnalishida Makka shahriga 20 km masofada joylashgan vodiy bo'lmish Al Hudaybiya nomi bilan bogʻliq. Hijriy sakkizinchi yilda islom tarixidagi mashhur Hudaybiya sulxi aynan shu yerda imzolangan. Ushbu joy nomidan masjidga Al-Xudaybiya nomi berilgan. Masjid 1993-yilda „Birlashgan“ mahallasi fuqarolari tomonidan hashar yoʻli bilan qurilgan. 2004-yilda masjid qayta taʼmirlanib asosiy xonaqohda zamonaviy bezak ishlari amalga oshirilgan hamda ikkinchi qavat xonaqoh qismi qoʻshilgan.

 Joylashuvi 

Masjid Toshkent shahri Yashnobod tumanidagi „Birlashgan“ mahallasi Beshariq 4-tor koʻchasi 17A uyda joylashgan.

 Galereya 

 Yana qarang 

 Tuzel (metro bekati)
Buyuk Ipak Yoʻli koʻchasi (Toshkent)

Buyuk Ipak Yoʻli koʻchasi — Toshkent shahrining Mirzo Ulugʻbek tumanida, Mirzo Ulugʻbek koʻchasi va Traktorsozlar shaharchasi oraligʻida joylashgan ko'cha. Uzunligi 8 kilometrdan ziyod. 

 Tarixi 
Koʻcha XIX asrning oxirlarida tashkil topgan va Nikolsk qishlogʻini (hozirgi Navroʻz bozori atrofi) shahar bilan bogʻlagan. Shu bois dastlab Nikolsk koʻchasi deb atalgan. XX asrning 40-yillaridan boshlab rus yozuvchisi, adabiyotshunosi Anatoliy Lunacharskiy (1875-1933) nomi bilan yuritilgan. Dastlab koʻcha boshi Pushkin maydonidan boshlangan va koʻcha oxiri (1967-yilgacha) Toshkent viloyatiga qarashli boʻlgan. Toshkent zilzilasidan (1966) keyin rekonstruksiya qilingan. Koʻchaning Katta halqa yoʻli bilan kesishgan qismida koʻprik osti yoʻli qurilgan. 1992-yil 7-mayda koʻchaga Buyuk Ipak Yoʻli nomi berildi va koʻcha kengaytirildi, obodonlashtirildi. 

 Binolar 
Koʻcha yoʻnalishida koʻp qavatli turar joy binolari, yakka tartibdagi uyjoylar, „Buyuk Ipak Yoʻli“ metro bekati, „Sayohat“ mehmonxonasi, Markaziy harbiy sport klubiga qarashli sport majmuasi, „Gulshan“ madaniyat va istirohat bogʻi, Traktor zavodi va uning sport majmuasi, 1-markaziy shifoxona, maktablar, bogʻchalar, maʼmuriy binolar, firmalar, dorixonalar, savdo doʻkonlari, banklar, maishiy xizmat koʻrsatish, umumovqatlanish va avtomobillarga yonilgʻi quyish shoxobchapari, avtobuslar boshbekati bor. 

Yaqinida „Turon“ sanatoriysi va Ahmad Yugnakiy dahasi joylashgan.

 Yana qarang 
 Toshkent koʻchalari roʻyxati

 

Turkum:Toshkent koʻchalari
Buyuk Turon koʻchasi (Toshkent)

Buyuk Turon koʻchasi – Mirobod va Yunusobod tumanlari, Islom Karimov koʻchasi bilan Alisher Navoiy koʻchasi oraligʻida. Uzunligi 1,5 km.

XIX asrning 2-yarmida tashkil etilgan. Toshkentning yangi shahar qismidagi gavjum koʻcha boʻlgan. Koʻcha yoʻnalishida shahar boshqarmasi, maʼmuriy binolar, dorixona-magazin joylashgan. Dastlab Katta koʻcha deb atalgan. XIX asrning 90-yillarida Romanov deb atala boshlangan. XX asrning 30-yillarida Lenin koʻchasi deb oʻzgartirilgan. Koʻchada qurilish ishlari davom ettirilgan. „Iskra“ kinoteatr, sirk va boshka binolar bunyod etilgan. 1964-yil koʻchaning Oʻzbekiston koʻchasi bilan kesishgan qismida Toshkentdagi piyodalar uchun dastlabki er osti yoʻli qurilgan. Toshkent zilzilasidan (1966) keyin koʻcha rekonstruksiya qilingan. 1989-yilda koʻchaga „Pravda“ gazetasi nomi qoʻyilgan. 1992-yil 18-noyabrda koʻchaga Buyuk Turon nomi berildi.

Mustaqillik yillarida koʻcha obodonlashdi. Koʻcha yuzida Oʻzbekiston milliy galereyasi, Yoshlar ijod saroyi, Moliya vazirligining Gʻaznachilik boshqarmasi, „Poytaxt“ biznes markazining muhtasham binolari qad rostladi.

Shuningdek, koʻcha yoʻnalishida Alisher Navoiy nomidagi Katta opera va balet teatri, „Toshkent palas“ mehmonxonasi, „Sharq“ nashriyot-matbaa aksiyadorlik kompaniyasi, gazeta-jurnal tahririyatlari, Oʻzbekiston tarixi davlat muzeyi, Tashqi ishlar vazirligining Qabullar uyi, "Mustaqillik maydoni" metro bekati bor.

 Galereya 
 Buyuk Turon koʻchalari 

 Yana qarang 

 Toshkent koʻchalari roʻyxati

 

Turkum:Toshkent koʻchalari
James Quincey

Category:Articles with hCards
James Robert B. Quincey (1965-yil 8-yanvar kuni tug'ilgan) - britaniyalik tadbirkor. Bain & Co kompaniyasida o'z faoliyatini boshlaganidan so'ng, 1996-yilda The Coca-Cola kompaniyasiga qo'shildi va keyinchalik bosh operatsion direktor (COO) etib tayinlandi. Hozirda u kompaniyaning raisi va bosh ijrochi direktori hisoblanadi.

 Yoshlik yillari 
James Robert B. Quincey 1965-yil 8-yanvarda Londonda (Angliya) tug'ilgan. Otasi Dartmouth kollejida biokimyo fani bo'yicha o'qituvchi bo'lgan yillarida Hanoverda (AQSH, New Hampshir) yashagan. Besh yoshida ular Birminghamga, Angliyaga ko'chib o'tishdi. Birmingemdagi mustaqil King Edward's maktabida o'qidi va keyinchalik Liverpool universitetida elektron muhandislik bo'yicha tahsil oldi. U, shuningdek, ispan tilida erkin gapira oladi.

 Faoliyati 

 Coca-Colaga qo'shilish 
Bain & Co va kichikroq konsalting kompaniyasi bilan ishlagandan so'ng, 1996-yilda Coca-Cola kompaniyasiga qo'shildi. Coca-Cola bilan u Lotin Amerikasida yashagan, u yerda Jugos del Valleni sotib olishga rahbarlik qilgan. 2008-yildan 2012-yilgacha Northwest Europe & Nordics Business Unit biznes bo‘limi prezidenti bo‘lgan. 2013-yilda Coca-Colaning yevropa guruhi prezidenti bo‘ldi. Yevropada Coca-Colaning Innocent Drinks sotib olishini va Coca-Colaning yevropada shisha quyish operatsiyalarini sotish va konsolidatsiyasini nazorat qildi.

 COO va prezident 
2015-yil avgust oyida Coke uni bosh operatsion direktor (COO) etib tayinladi. O'sha yili u prezident bo'ldi. Kompaniyada brendlar uchun beshta toifali klasterlarga ega bo'lish rejasini e'lon qildi. U, shuningdek, boshqaruvni va butun Coke ierarxiyasini o'zgartirishga muvaffaq bo'ldi.

 Rais va bosh direktor 
thumb|Quincey plastik ifloslanish haqidagi majlisda. Video World Economic Forumdan olingan.
2016-yil dekabr oyida bosh direktor etib tayinlangan. Bosh direktor sifatidagi birinchi harakatlaridan biri yangi mahsulotlar va marketingga sarmoya kiritish va yil daromadi va foyda o'sishini to'rt foizdan olti foizgacha tiklash rejasining bir qismi sifatida 1200 ta korporativ lavozimlarni qisqartirishini e'lon qilgani bo'ldi. Quincey, shuningdek, intervyularida Coke kompaniyasining xavf-xatarga nisbatan haddan tashqari ehtiyotkorlik madaniyatidan xalos bo'lishni xohlayotganini va boshlang'ich biznesga investitsiyalarni tezlashtirish orqali Coke portfelini yanada diversifikatsiya qilishni niyat qilganini aytdi. Keyinchalik 2030-yilgacha sotilgan har bir shisha uchun bir shishani qayta ishlash rejasini ishlab chiqdi. 2019-yil 24- aprelda boshqaruv kengashi raisi etib saylandi. 2021-yil dekabr oyida Quincey Tab va Zico hindiston yong'og'i suvi kabi kamroq sotiladigan ko'plab mahsulotlarini to'xtatish rejalashtirilganligini e'lon qildiCNN: December 13th, 2021: Business:Risk Takers, Coca Cola's James Quincey:He killed some of Coke's most beloved brands. .

 Shaxsiy hayoti 
Quincey va uning rafiqasi Jacquining ikki nafar farzandi bor va ularAtlanta (Georgia) da istiqomat qilishadi.

 

{{
Turkum:1965-yilda tugʻilganlar
Turkum:Amerikalik biznesmen
Turkum:Kompaniyalar
Qatar milliy futbol terma jamoasi (23 yoshgacha)

23 yoshgacha boʻlgan Qatar milliy futbol jamoasi (shuningdek, Qatar U-23 yoki Qatar Olimpiya jamoasi sifatida ham tanilgan) 23 yoshgacha boʻlgan xalqaro futbol turnirlarida Qatar sharafini himoya qiladi.

 Tarixi 
Mintaqaviy qoʻshnilar bilan taqqoslaganda; Qatar olimpiya jamoasi munosib rekordlar qaytd etgan, jumladan 2006-yilgi Osiyo oʻyinlarida oltin medalni qoʻlga kiritishgan.

Qatarning 1984-yilgi Los-Anjeles Olimpiadasining dastlabki bosqichlarida Iordaniya va Suriyani magʻlub etishdi, soʻngra Tailand, Malayziya, Yaponiya va Iroqni magʻlub etib, B guruhida birinchi oʻrinni egalladi.

Qatar terma jamoasining braziliyalik afsonaviy Evaristo de Makedo qoʻl ostidagi Olimpiadadagi debyuti ajoyib boʻldi, Platini sardori Fransiya bilan 2:2 hisobida durang oʻynadi va futbol olamini hayratda qoldirdi. Chili va Norvegiyaga qarshi oʻyinda magʻlubiyatga uchradi.

2006-yilgi Osiyo oʻyinlariga mezbonlik qilganda Qatar ikki maqsadni oʻz oldiga qoʻydi, shunday miqyosdagi yirik tadbirni oʻtkazishga qodirligini va uning futbol jamoasi Osiyo elitasi qatorida turishga loyiq ekanligini koʻrsatish.

Butun turnir davomida magʻlubiyatsiz oʻtqazdi finalda, Iroqqa qarshi 2:0 hisobida gʻalaba qozondi.

 Turnir rekordlari 

 Yozgi Olimpiya oʻyinlari 
1992-yildan beri Yozgi Olimpiada oʻyinlaridagi futbol 23 yoshgacha boʻlganlar turniriga oʻtadi.
Olimpiada rekordi Yil Dumaloq Lavozim GP V D L GS GA 1992-yil Chorak final 8 4 1 1 2 2 5 1996-yil Saralashdan oʻta olmadi 2000-yil 2004-yil 2008-yil 2012-yil 2016-yil 2020-yil Jami 1/8 Eng yaxshisi: 8 4 1 1 2 2 5

 U-23 Osiyo Kubogi 
U-23 Osiyo chempionati rekordi Yil Dumaloq Lavozim GP V D L GS GA 2013-yil Saralashdan oʻta olmadi 2016-yil Yarim finalchi 4 6 4 0 2 13 10 2018-yil Uchinchi oʻrin 3 6 5 1 0 10 5 2020-yil Guruh bosqichi 11 3 0 3 0 3 3 2022-yil 13 3 0 2 1 3 9 Jami 4/5 0 nom(lar) 18 9 6 3 29 27

 Murabbiylar shtabi 
Lavozim Ism Jamoa menejeri Muhammad Jobir Dharman Bosh murabbiy Nikolas Kordova Yordamchi murabbiy Abderrazzak Xedider Darvozabonlar murabbiyi Bruno Sebastyan Vaskes Morales Fitnes murabbiyi Giampiero Askenzi Fitnes murabbiyi Alessandro Ruspantini Jamoa doktori Alexandro Alvares Mesa

 Menejerlar 
Davr Menejer 1998-1999 yillar Jo Bonfrere 1999-2000 yillar Xose Paulo 2003 yil Aleks Dyupon 2007 yil Hasan Hormatallah 2011-2012 Paulo Autuori 2012-2013 Alen Perrin 2013 yil Marsel van Buuren 2013-2014 Xulio Sezar Moreno 2014-2017 yillar Fahad Tani 2017-hozirgacha Feliks Sanches Bas

 

Turkum:Qatar milliy futbol terma jamoasi
Turkum:Osiyoda 23 yoshgacha futbol terma jamoalari
Viktor Mahmudov

Viktor Vladimirovich Mahmudov  — Oʻzbekiston Respublikasi Prezidenti huzuridagi Xavfsizlik kengashining kotibi boʻlgan oʻzbek harbiy rahbari va xavfsizlik xizmati xodimi. Bu lavozimga 2013-yil 21-sentyabrda tayinlangan.

 Biografiyasi 
1968-yilda harbiylar oilasida tug‘ilgan. Uning otasi Vladimir Mahmudov (general) Oʻzbekiston Respublikasi Qurolli Kuchlari akademiyasi boshlig‘i bo‘lgan. Uning bobosi Nosir Mahmudov O‘zbekiston Kompartiyasi Qoraqalpog‘iston qo‘mitasining birinchi kotibi bo‘lgan.

Viktor Mahmudov 1990-yilda Toshkent oliy umumqoʻshin qoʻmondonlik bilim yurtini tamomlagan. 2008-yil 9-oktyabrdan 2010-yil 9-iyungacha Toshkent harbiy okrugi qoʻshinlari qoʻmondoni boʻlgan. 2010-2013-yillarda Oʻzbekiston Mudofaa vazirining birinchi oʻrinbosari va Bosh shtab boshligʻi lavozimlarida ishlagan. 2013-yilda Birinchi Prezident Islom Karimov Farmoni bilan Xavfsizlik kengashi kotibi etib tayinlangan.

2015-yil 14-yanvarda general-leytenant unvoni berilgan.

2020-yil 14-avgustda Otabek Umarov oʻrniga O‘zbekiston triatlon federatsiyasi raisi etib saylandi.

 

Turkum:Toshkentda tugʻilganlar
Turkum:Yashayotgan insonlar
Turkum:Oʻzbekiston generallari
Turkum:Oʻzbekiston Bosh shtab boshliqlari
Turkum:Toshkentlik harbiy xizmatchilar
Turkum:Shon-sharaf ordeni sohiblari
Turkum:Oʻzbekiston hukumati
Ali al-Abriynaqiy

Ali ibn Muhammad ad-Dihon al-Abriynaqiy — faqih bo‘lgan. U parhezkor, taqvodor va ilm ahlidan bo‘lgan. U ulamolardan, undan esa ulamolar hadis rivoyat qilganlar. Taxminan milodiy 1048-yil (hijriy 440-yil) yoki undan ilgariroq tugʻilgan. Milodiy 1128-yilda (hijriy 523-yilda) Qarininda (Marv vodiysidagi kichkina shaharcha) vafot etgan.
Abu Ahmad al-Kissiy

Abu Ahmad al-Kissiy ( — Abu Ahmad Iso ibn Junayd an-Nahviy al-Kissiy) — muhaddis, faqih va adib.

Abu Ahmad al-Kissiy ulug‘ muhaddis, faqih, arab tili olimi va adib bo‘lgan. O‘z davrining eng mashhur muhaddislaridan sanalgan Yazid ibn Horun, Abu Ubayd ibn Muammar ibn al-Musanniy, Hishom ibn al-Kalbiy va boshqalardan hadis rivoyat qilgan. Abu Ahmad al-Kissiyning „Kitāb at-tas­rӣf“ („Feʼllarning tuslanishi“) nomli arab tili grammatikasiga oid asari bo‘lgan.

 Iqtibos 
Sahl ibn Shozuya u haqida shunday so‘zlarni aytgan: 
Undan buyuk muhaddislar Imom al-Buxoriy, Abdulhamid al-Keshiy va boshqalar hadis rivoyat qilib, uning shogirdlaridan sanalgan. Abu Ahmad al-Kissiyning ismiga „Adib“ va „an-'Nahviy“ning qo‘shib aytilishi, adib va arab tili bilimdoni bo‘lganiga ishorat qilgan.

 

 Sh. Umarov. O‘rta asrlarda yashagan keshlik allomalar. — Samarqand: „Imom Buxoriy xalqaro markazi“, 2014. 64; 
 O‘rta asr Sharq allomalari ensiklopediyasi. — Samarqand: „Imom Buxoriy xalq­aro markazi“, 2016. 191.
Abu Ahmad as-Sogʻarjiy

Abu Ahmad as-Sogʻarjiy ( — Abu Ahmad Hasan ibn Ali ibn Jabroil as-Sog‘arjiy) — muhaddis, roviy va mirishkor dehqon.

Abu Ahmad as-Sog‘arjiy ko‘p fazilat sohibi va fiqh ilmi bilimdoni bo‘lib, bo‘sh vaqtlarida dehqonchilik bilan shug‘ullangan. da qayd etilishicha, Abu Ahmad as-Sogʻarjiy hanafiy mazhabi asoschisi Abu Hanifa Noʻmon ibn Sobitning maslakdoshlaridan hisoblangan.

 Hadislari 
Abu Ahmad as-Sogʻarjiy ustozi Abu Umayya Abbos ibn Tayyib as-Sog‘arjiy va Ahmad ibn Hishom al-Ishtixoniylardan hadis ilmini puxta o‘zlashtirgan va ulardan hadis rivoyat qilgan. O‘z navbatida, Abu Ahmad as-Sogʻarjiydan ko‘plab allomalar hadis rivoyat qilganlar.

 Vafoti 
Taxminan 970-yil (hijriy 360-yil)dan keyin oltmish yoshdan oshib vafot etgan.

 

 As-Sam’oniy. Al-Ansāb. — Bayrut: „Dor al-fikr“, 1998. VII, 462; 
 Y. Isayev, A. Abbosov. Ishtixoniy allomalar. — Samarqand: „Munis design group“, 2016. 45; 
 O‘rta asr Sharq allomalari ensik­lopediyasi. — Samarqand: „Imom Buxoriy xalqaro markazi“, 2016. 357.
Alyamon al-Karmujiyyiniy

Alyamon ibn at-Tayyib ibn Xunays ibn Umar al-Karmujiyyiniy (Abul Hasan) Nasafning bir qishlog‘i – Karmujiyyindan chiqqan. U ulamolardan, ulamolar ham undan hadis rivoyat qilganlar. 

Alyamon al-Karmujiyyiniy hijriy 332 yoki 382-yilda vafot etgan.
Abu Bakr Ahmad al-Arbinjiy

Abu Bakr Ahmad al-Arbinjiy ( — Abu Bakr Ahmad ibn Muhammad ibn Muso ibn Rajo al-Arbinjiy) — hanafiy faqihi.

Abu Bakr al-Arbinjiy ashob ar-ray faqihlaridan bo‘lib, Arbinjan qoziligida faoliyat olib borgan. Unda va uning rivoyatlarida kamchilik bo‘lmagan. Abu Bakr Ahmad al-Arbinjiy otasi va Horun ibn Sohib al-Arbinjaniylardan hadis rivoyat qilgan. O‘z navbatida, undan o‘g‘li Abu Bakr Muhammad ibn Ahmad, Abu-l-Abbos Ato ibn Ahmad al-Arbinjaniy va Abu Saʼd al-Idrisiylar rivoyat qilganlar.

 

 Yoqut. Mu’jam. — Misr: „As-Saʼoda“, 1906. I, 176; 
 As-Sam’oniy. Al-Ansāb. — Bayrut: „Dor al-jinon“, 1988. I, 89; 
 Al-Qurashiy. Al-Javāhir al-muziyya. — Karotash: „Maktaba Mir Muhammad“. I, 122; 
 Abdulkarim as-Sam’oniy. Nasabnoma. — T.: „Hilol-nashr“, 2017. 160.
Alouddin as-Samarqandiy

Muhammad ibn Ahmad as-Samarqandiy, al-Hanafiy (Alouddin) – faqih va usulchi bo‘lgan. 
Alouddin as-Samarqandiy milodiy 1158-yil (hijriy 553-yil) vafot etgan.
Asarlari
 „Mezonu-l-usul fi natoiji-l-uqul fi usuli-l-fiqh“ („Usul al-fiqhda aqliy xulosalar berishda usul mezoni“)
 „Tuhfatu-l-fuqaho“ („Faqihlar tuhfasi“)
 „Izohu-l-qavoid fi-l-muʼammo“ („Muammo qoidalarining izohi“, tili forscha bo‘lgan ushbu asar muammo bitishning 19 asl turini yoritishga bag‘ishlangan)
 „Tuhfatu-l-muluk“ („Podshohlar tuhfasi“)

 

Turkum:1158-yilda vafot etganlar
Al-Aloʼ al-Gʻubdiniy

Al-Aloʼ ibn Muhammad ibn Nuaym al-Gʻubdiniy (Abul Husayn) – Abu Nuʼaym as-Sodiqning birodaridir. U ulamolardan, ulamolar ham undan hadis rivoyat qilganlar. 
Al-Aloʼ al-Gʻubdiniy milodiy 1018-yil (hijriy 409-yil)da vafot etgan.

 

Turkum:1018-yilda vafot etganlar
Alo ibn Muhammad al-Gʻubdiniy

Alo ibn Muhammad ibn Naim ibn Isʼhoq ibn Ubaydulloh ibn Hotim al-Gʻubdiniy (Abul Husayn) — muhaddis. U milodiy 948-yil (hijriy 337-yil) tug‘ilgan. U ulamolardan, undan esa boshqalar hadis rivoyat qilganlar.

Alo ibn Muhammad al-Gʻubdiniy milodiy 1019-yil (hijriy 409-yil) 25-yanvar payshanba kuni vafot etgan.

 

Turkum:1019-yilda vafot etganlar
Abu Bakr Ahmad al-Afraxshiy

Abu Bakr Ahmad al-Afraxshiy ( — Abu Bakr Ahmad ibn Muhammad ibn Ismoil ibn Ishoq ibn Ibrohim ibn Isroil al-Afraxshiy al-Buxoriy) — faqih.

Abu Bakr Ahmad al-Afraxshiy Buxoro ahllarining yo‘lboshchi-imomlaridan bo‘­lib, o‘z davrida al-Ismoiliy nisbasi bilan shuhrat qozongan.

 Taʼlimi va hadislari 
Abu Bakr Ahmad al-Afraxshiy Abu Nuaym Abdulmalik al-Astrobodiy, Muhammad ibn Yusuf ibn Osim, Muhammad ibn Sobir ibn Kotib al-Buxoriy, Muhammad ibn Yusuf al-Farab­riy, Ahmad ibn Xolid ibn Xalil, Abdurrahmon ibn Muhammad ibn Haris, Ahmad ibn Muhammad ibn Umar al-Munkadiriy, Saʼid ibn Ibrohim ibn Maʼqal hamda Xuroson va Iroqning boshqa olimlaridan taʼlim olgan. O‘z navbatida, olimdan Abu-l-Abbos Jaʼfar ibn Muhammad al-Mustag‘firiy hadis ting­lagan.

 Vafoti 
Abu Bakr Ahmad al-Afraxshiy 84 yoshida vafot etgan.

 

 Yoqut. Mu’jam. — Misr: „As-Saʼoda“, 1906. I, 299; 
 As-Sam’oniy. Al-Ansāb. — Bayrut: „Dor al-jinon“, 1988. I, 196; 
 Abdulkarim as-Sam’oniy. Nasabnoma. — T.: „Hilol-nashr“, 2017. 11-12.
Ali al-Armaviy

Ali ibn Ahmad ibn Ali ibn Ahmad al-Armaviy al-Hanbaliy (Zaynuddin) – fozil inson bo‘lgan. 
Ali al-Armaviy milodiy 1432-yil (hijriy 835-yil) vafot etgan. 
Asarlari
 „Javohiru-t-tabsira fi ilmi-r-ravoya“ („Rivoyat ilmiga oid durdona izohlar“) 

 

Turkum:1432-yilda vafot etganlar
Ali al-Arjiyshiy

Ali ibn Muhammad ibn Mansur ibn Dovud al-Arjiyshiy (Abul Hasan) – solih faqih bo‘lgan. Ali al-Arjiyshiy Arjiyshdagi viloyatlardan biri – Abu Isʼhoq xonaqohida tug‘ilgan. Shofiʼiy faqih bo‘lib yetishgan. Halabdagi „az-Zujojin“ madrasasida xudojo‘ylikda, kelgan rizqu nasibasiga qanoat qilib kun kechirgan, meʼyoridan ortiqchasini mutlaqo qabul qilmagan, «bas, menga shu yetib ortadi», degan. O‘ta taqvodor va sokinlikni xush ko‘radiganlardan bo‘lgan.
Abu Bakr Ahmad al-Xorazmiy

Abu Bakr Ahmad al-Xorazmiy — shoir, olim.

Al-Baraqiyning o‘g‘li bo‘lgan. U shoir, nahv, sarf va tasavvuf ilmining peshqadam olimlaridan edi. Abu Bakr Ahmadning katta sheʼriy to‘plami ham mavjud.

Abu Bakr Ahmad al-Xorazmiy muharram oyida vafot etgan.

 

 Muhammad Tantoviy. Nash’a an-nahv va tarӣx ashhur an-nuhāt. — Misr: 2005; 
 Saloh Ravvoyi. An-Nahv al-’arabӣ. Nash’atuh, tatavvuruh, madārisuh, rijāluh. — Qohira: 2003; 
 Hoji Xalifa. Kashf az-zunӯn. — Istanbul: 1941; Yoqut. Mu’jam. — Misr: 1906.
Abu Bakr Ahmad al-Odamiy ash-Shoshiy

Abu Bakr Ahmad al-Odamiy ash-Shoshiy ( — Abu Bakr Ahmad ibn Muhammad ibn Odam ibn Abdulloh al-Odamiy ash-Shoshiy) — muhaddis.

As-Sam’oniy „Al-Ansāb“ asarida mu­haddis bobosining ismi Odam bo‘lgani, shu bois unga „al-Odamiy“ nisbati berilganini zikr qiladi.

Abu Bakr Ahmad al-Odamiy ash-Shoshiy dastlab hadis ilmini o‘z yurtida Habib Mug‘iyra ash-Shoshiy, Homid ibn Dovud ash-Shoshiylardan o‘rgangan. Abu Bakr Ahmad al-Odamiy ash-Shoshiy ilm-maʼrifat talabida Iroq va Hijoz o‘lkalariga safar qilgan. Ubaydulloh ibn Vosil al-Buxoriy, Abu Hotim Muhammad ibn Idris ar-Roziy, Muhammad ibn Abdulloh ibn Yazid Muqri’ va boshqalardan taʼlim olgan. Abu-l-­Fazl Muhammad ibn Muhammad ash-Shoshiy, Abu Jaʼfar Muhammad ibn Ali ibn Saʼdon ibn al-Gʻazzoliy, Abu Bakr Muhammad ibn Ahmad al-Ishtixoniylar Abu Bakr Ahmad al-Odamiy ash-Shoshiydan hadis ri­voyat qilganlar.

As-Sam’oniyning xabar berishicha, Abu Bakr Ahmad al-Odamiy ash-Shoshiy Shosh va uning atrofida hadis ilmini targ‘ib qilgan.

 

 As-Sam’oniy. Al-Ansāb. — Bayrut: „Dor al-fikr“, 1998. I, 61; 
 Az-Zahabiy. Siyar. „Muassasat ar-risola“, 1985. XVI, 521: N. Muhamedov. Shosh vohasi olimlarining ilmiy-maʼnaviy merosi. — T.: „Toshkent islom universiteti“, 2007. 71; 
 O‘rta asr Sharq allomalari ensiklopediyasi. — Samarqand: „Imom Buxoriy xalqaro markazi“, 2016. 479.
Abu Bakr al-Juzjoniy

Abu Bakr al-Juzjoniy ( — Abu Bakr Ahmad ibn Ishoq al-Juzjoniy al-Bag‘dodiy) — hanafiy faqihi va mutakallim.

Hayoti haqida ko‘p maʼlumot bo‘lmasa-da, nisbasiga ko‘ra Juzjonda tug‘ilganini taxmin qilish mumkin. Abu Hanifaning yetuk shogirdi Imom Muhammad ibn Hasandan taʼlim olgan Abu Sulaymon al-Juzjoniydan Bag‘dodda tahsil olgani sababli, al-Bag‘dodiy nisbasi bilan ham atalgani haqida maʼlumotlar bor.

Somoniylar hukmdori Nasr ibn Ahmad davrida (864-892-yillar) Turkistonda bo‘lib o‘tgan jangda vafot etgan. Abu Nasr al-­Iyoziy va Abu Mansur al-Moturidiylar Abu Bakr al-Juzjoniyning eng mashhur shogirdlaridan hisoblanadi. Islomiy ilmlarda yuksak mavqega erishgani eʼti­rof etilgan Abu Bakr al-Juzjoniyning fiqh va kalom ilmlarida vuquf sohibi bo‘lgani naql qilinadi.

 Asarlari 
da Abu Bakr al-Juzjoniyning ko‘plab asarlar yozgani aytilsa-da, ulardan uchtasining nomi zikr qilingan, xolos:

 „Al-Farq va-t-tamyӣz“;
 „Kitāb at-tavhӣd“;
 „Kitāb at-tavba“.

 

 An-Nasafiy. Tabsira al-adilla. — Damashq: 1990. I, 356-357; 
 At-Tamimiy. At-Tabaqāt as-saniyya. I, 277-278; 
 Al-Qurashiy. Al-Javāhir al-muziyya. I, 144; 
 Al-Lakhnaviy. Al-Favāid al-bahiyya. 14, 23; 
 Metin Yurdagür. „Cûzcânî, Ebû Bekir“. TDV İA. — İstanbul: 1993. VIII, 97.
Vladimir Mahmudov

Vladimir Nosirovich Mahmudov  — 1995-2000-yillarda Oʻzbekiston Respublikasi Qurolli Kuchlari akademiyasi boshligʻi. General-leytenant.

 Biografiyasi 
Uning otasi Nosir Mahmudov O‘zbekiston Kompartiyasi Qoraqalpog‘iston qo‘mitasining birinchi kotibi bo‘lgan. Uning oʻgʻli Viktor Mahmudov 2013-yilda Birinchi Prezident Islom Karimov Farmoni bilan Xavfsizlik kengashi kotibi etib tayinlangan.

1944-yilda Samarqand shahrida tugʻilgan.

1963-yildan SSRI Qurolli Kuchlarida.

1967-yilda V. I. Lenin nomidagi Toshkent oliy umumqoʻshin qoʻmondonlik bilim yurtini tamomlagan.

1967-1970-yillarda kursant vzvodi komandiri.

1970-yildan 1975-yilgacha — Toshkent oliy umumqoʻshin qoʻmondonlik bilim yurtida kadetlar rotasi komandiri.

1978-yilda M. V. Frunze nomidagi Harbiy akademiyani tamomlagan.

1979-yil dekabr oyida Sovet qoʻshinlarining Afgʻoniston hududiga bostirib kirishida ishtirok etgan. 1979-yil dekabrdan 1981-yil dekabrigacha 51932-harbiy qism (108-motooʻqchi diviziyasining 181-motooʻqchi polki) komandiri lavozimida xizmat qilgan.

Ashxobod shahridagi korpus komandirining oʻrinbosari boʻlgan.

1989-1992-yillarda O‘zbekiston SSR harbiy komissari boʻlgan.

1992-yildan 1995-yil yanvarigacha — Toshkent oliy umumqoʻshin qoʻmondonlik bilim yurti boshligʻi, keyinchalik Oʻzbekiston Respublikasi Qurolli Kuchlari Akademiyasi boshligʻi, mudofaa vazirining birinchi o‘rinbosari lavozimlarida ishlagan.

2005-yil 26-fevralda vafot etgan.

 

Turkum:Oʻzbekiston generallari
Turkum:Toshkent oliy umumqoʻshin qoʻmondonlik bilim yurti bitiruvchilari
Abu Bakr ibn Abdurrahmon

Abu Bakr ibn Abdurrahmon ( — Abu Abdurrahmon Abu Bakr ibn Abdurrahmon ibn Horis ibn Hishom al-Maxzumiy) — madinalik tobeʼin, faqih va muhaddis.

 Oiasi 
Madinaning mashhur yetti faqihlaridan biri bo‘lgan Abu Bakr ibn Abdurrahmon, Umarning xalifalik davrida (634-644-yillar) tug‘ilgan. Ismi borasida turlicha qarashlar mavjud. Az-Zahabiy va al-Voqidiylar kunyasi uning ismi hamdir deyishgan. Ayrimlar tomonidan aytilgan Muhammad va Mug‘iyra esa ukalarining ismlari bo‘lgan. Abu Bakr ibn Abdurrahmonning bobosi — Horis ibn Hishom Quraysh urug‘laridan Bani Maxzumga mansub taniqli sahoba bo‘lib, Abu Jahlning ukasi edi. Otasi Abdurrahmon Payg‘ambar hayotlik chog‘larida tug‘ilgan va Usmon zamonida mushaf nusxalarini ko‘paytirish masalasida tuzilgan hay’atdan o‘rin olgan tobeʼin bo‘lgan. Onasi esa Bani Luay qabilasidan bo‘lgan Foxita bint Inaba. Jamal voqea­sida Aliga qarshi jang qilgan qo‘shinga qo‘shilmoqchi bo‘lgan Abu Bakr ibn Abdurrahmon yoshi kichikligi bois qo‘shinga qabul qilinmagan.

 Hadislari 
Abu Bakr ibn Abdurrahmon fiqh sohasida kuchli ilmga ega bo‘lish bilan birga hadis sohasida ham ishonchli roviylardan hisoblangani uchun, rivoyatlari „Kutubi sitta“ga kiritilgan. Oysha, Ummu Salama, Ummu Maʼqil, Asmo bint Umays, Ammor ibn Yosir, Abu Mas’ud al-Badriy, Abu Hurayra, Marvon ibn Hakam, Abu Rofeʼ va otasi kabi ko‘plab taniqli sahoba va tobeʼinlardan hadis tinglagan. Uning o‘zidan esa, o‘g‘illari Abdulloh, Abdulmalik, Umar va Salamalar bilan bir qatorda Amr ibn Dinor, Mujohid ibn Jabr, Umar ibn Abdulaziz, Shaʼbiy, az-Zuhriy kabi ko‘p­lab olimlar hadis rivoyat qilganlar.

Deyarli har kuni ro‘za tutgani va ko‘p namoz o‘qigani uchun unga „Qurayshning zohidi“ laqabi berilgan. Shuningdek, o‘ta omonatdor bo‘lgani eʼtirof qilingan.

 Vafoti 
Hayotining oxirida ko‘r bo‘lib qolgan. Abu Bakr ibn Abdurrahmon ko‘p faqihlar vafot etgan „sanatul-fuqaho“ deb nomlangan yilda vafot etgan.

 

 Ibn Saʼd. At-Tabaqāt. V, 207-209, 444; 
 Al-Qurashiy. Al-Javāhir al-muziyya. II, 421;
 Az-Zubayriy. Nasab Quraysh. 303; 
 Al-Buxoriy. At-Tarӣx al-kabӣr. IX; 
 Abu Zarr ad-Dimashqiy. Tarӣx. — Damashq: 1980. I, 314, 406, 591; 
 Az-Zahabiy. Tarix al-islām. II, 1193; 
 Ash-Sheroziy. Tabaqāt al-fuqahā. 42; 
 Ibn Xallikon. Vafayāt. I, 282-283; 
 Az-Zahabiy. Siyar. IV, 416-419; 
 Ibn Kasir. Al-Bidāya. IX, 115-116;
 M. Özgü Aras. „Ebû Bekir b. Abdurrahman“. TDV İA. — İstanbul: 1994. X, 109.